Olen pieni
Ma olen niin pienoinen,
 pienoinen aivan,
 Sä suuri ja voimakas,
 Isäni taivaan.

 Siks syytä ei peljätä
 lapsella liene,
 kun taivainen Isäni
 tarpehet tiennee.

 Kun voimani uupuvat,
 käsilläs kannat,
 ja syntini armosta
 anteeksi annat.

 Oi, johdata kulkuni
 totuuden teitä!
 Et Isäni armahin
 lastasi heitä.

 Ma olen niin pienoinen,
 pienoinen aivan,
 Sä suuri ja voimakas,
 Isäni taivaan.

1885.